[{"text_idx": "#000001", "text": "Grekio: la novnazia partio Ora tagig\u0302o estas kvalifikita \u00abkrima organizaj\u0302o\u00bb fare de la justico"}, {"text_idx": "#000002", "text": "Bildo: Magda, la patrino de la murdita repisto Pavlos Fyssas, reagas post la annonco de la verdikto"}, {"text_idx": "#000003", "text": "La fondinto de la novnazia partio Nikos Michaloliakos estis unu el la 68 akuzitoj implikitaj en murdo kaj du provoj de hommortigo."}, {"text_idx": "#000004", "text": "La greka novnazia partio Ora tagig\u0302o estis kvalifikita \u00abkrima organizaj\u0302o\u00bb c\u0302i-merkredon 7an de oktobro fare de la punkortumo de Ateno. G\u0302iaj c\u0302efo kaj c\u0302efaj kadroj estis kulpigitaj kiel estroj de la organizaj\u0302o. La historia verdikto estis aklamita de la homamaso, sed incidentoj okazis inter kelkaj manifestaciantoj kaj la polico."}, {"text_idx": "#000005", "text": "La verdikto estis akceptita per aplau\u0306doj en la au\u0306diencejo kaj g\u0302ojkrioj de la 15 000 manifestaciantoj kolektig\u0302intaj ekster la tribunalo. Kiam manifestaciantoj komencis j\u0302eti brulbotelojn, la polico amase c\u0302eestanta pafis larmigajn gasojn kaj surdigajn grenadojn, uzante ankau\u0306 akvo-kanonojn."}, {"text_idx": "#000006", "text": "Nikos Michaloliakos, 62-jara, neadisto kaj admiranto de la nacisocialismo, estis kulpigita pro \u00abestrado kaj apartenado al krima organizaj\u0302o\u00bb, same por ses kadroj de la partio. Li estis unu el la 68 akuzitoj de la kvinjara proceso kontrau\u0306 la novnazia partio, implikita en murdo kaj du provoj de hommortigo."}, {"text_idx": "#000007", "text": "La punkortumo de Ateno ankau\u0306 kulpigis Yorgos Roupakias, membro de Ora tagig\u0302o, murdisto de la kontrau\u0306fas\u0302isma repisto en 2013."}, {"text_idx": "#000008", "text": "La maldekstra aktivulo Pavlos Fyssas (Killah P) tiam 34-jara estis ponardita dum la nokto de la 17a de septembro 2013 antau\u0306 kafejo de sia kvartalo, en la okcidenta c\u0302irkau\u0306urbo de Ateno. Lia murdisto, kiu rekonis sian kulpon, riskas porc\u0302iaman enkarcerigon. Merkredon, la punoj ne estis anoncitaj."}, {"text_idx": "#000009", "text": "Grekio: La \u00abgreka fu\u0308hrer\u00bb antau\u0306 la jug\u0302istoj"}, {"text_idx": "#000011", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000013", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]